ශ්‍රී ලාංකිකයන් ඇතුළුව රටවල් කිහිපයක ශ්‍රමිකයන් පිරිසක් ජෝර්දානයේ ඇඟලුම් කම්හල් පහක ආරම්භ කර තිබූ වැඩ වර්ජනය සම්පූර්ණයෙන්ම අවසන් වී තිබෙන බව ශ්‍රී ලංකා විදේශ සේවා නියුක්ති කාර්යාංශය පවසයි.වැටුප් වැඩි කිරීම ඇතුළුව ඉල්ලීම් කිහිපයක් මුල් කරගනිමින් මෙම වැඩ වර්ජනය ආරම්භ කර තිබූ අතර අදාළ ඉල්ලීම් සියල්ල ලබා දීමට එම සමාගම් එකඟවීමත් සමඟ වැඩ වර්ජනය අවසන් කර සේවයට යළි වාර්තා කරන බවද ශ්‍රී ලංකා විදේශ සේවා නියුක්ති කාර්යාංශයේ ජ්‍යෙෂ්ට ප්‍රකාශකයෙක් “දිනමිණ”ට පැවසීය.මෙම වැඩවර්ජනය සමථයකට පත් කිරීම සඳහා විශේෂ නියෝජිතයන් දෙදෙනකු ශ්‍රී ලංකාවෙන් පිටත්ව ගිය අතර ඔවුන් මෙම වැඩවර්ජනයට සම්බන්ධ පාර්ශ්වයන් සමඟද එරට බලධාරීන් සහ කම්හල් පාලක පක්ෂ නියෝජිතයන් සමඟද පැවැත්වූ සාකච්ඡා සාර්ථක වූ බව එම ප්‍රකාශකයා කීවේය.